
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 15 


3 Φεβρουάριου 2000 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

18. Τροποποίηση του Π.Δ. 346/98 (Α'230) «προσαρμο¬ 
γή της Ελληνικής Νομοθεσίας για τις δημόσιες 
συμβάσεις υπηρεσιών προς τις διατάξεις της Οδη¬ 
γίας 92/50/ΕΟΚ της 18ης Ιουλίου 1992», σε συμ¬ 
μόρφωση προς τις διατάξεις της Οδηγίας 


97/52/ΕΚ της 13ης Οκτωβρίου 1997. 1 

19. Τροποποίηση του Π.Δ. 71/87 «Οργανισμός του Ε¬ 

θνικού Κέντρου Έρευνας Φυσικών Επιστημών «Δη¬ 
μόκριτος» (ΕΚΕΦΕ «Δ») ΦΕΚ 43/Α/87. 2 

20. Καθορισμός εργατικού δικαιώματος εξορύξεως 

και μεταφοράς Ναξίας σμύριδος. 3 

21. Μεταφορά θέσεων εκπαιδευτικού προσωπικού 

των Σχολικών Μονάδων Δευτεροβάθμιας Εκπαί¬ 
δευσης από κλάδο σε κλάδο. 4 

22. Ίδρυση Γραφείου Δευτεροβάθμιας Εκπαίδευσης. 5 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 18 
Τροποποίηση του Π.Δ. 346/98 (Α'230) «προσαρμογή της 
Ελληνικής Νομοθεσίας για τις δημόσιες συμβάσεις υ¬ 
πηρεσιών προς τις διατάξεις της Οδηγίας 92/50/ΕΟΚ 
της 18ης Ιουλίου 1992», σε συμμόρφωση προς τις δια- 
τάξειςτης Οδηγίας 97/52/ΕΚτης 13ης Οκτωβρίου 1997. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξειςτου άρθρου 4του Ν. 1338/1983 «Εφαρ¬ 
μογή του Κοινοτικού Δικαίου» (Α' 34), όπως το άρθρο αυ¬ 
τό αντικαταστάθηκε με την παράγραφο 4 του άρθρου 6 
του Ν. 1440/1984 «Συμμετοχής της Ελλάδας στο Κεφά¬ 
λαιο, στα Αποθεματικά και στις προβλέψεις της Ευρωπαϊ¬ 
κής Τράπεζας Επενδύσεων», στο κεφάλαιο της Ευρωπαϊ¬ 
κής Κοινότητας Άνθρακα και Χάλυβα και του οργανισμού 
ΕΥΡΑΤΟΜ (ΦΕΚ 70/Α) και τελικώς τροποποιήθηκε με το 
άρθρο 19του Ν. 2367/1995 (Α'/261) και τις διατάξειςτου 
άρθρου3του Ν. 1338/1983 όπως αντικαταστάθηκε με το 
άρθρο 65 του Ν. 1892/90 «Για τον εκσυγχρονισμό και την 
ανάπτυξη και άλλες διατάξεις» (Α 101). 

2. Τις διατάξεις του άρθρου δεύτερου του Ν. 2077/92 


«κύρωση της Συνθήκης για την Ευρωπαϊκή Ένωση καιτων 
σχετικών πρωτοκόλλων και δηλώσεων που περιλαμβάνο¬ 
νται στην τελική πράξη (Α’ 136). 

3. Τις διατάξεις του άρθρου δεύτερου του Ν. 2155/1993 
«Κύρωση Συμφωνίας για τον Ευρωπαϊκό Οικονομικό Χώ¬ 
ρο (Ε. Ο. X.) μετά των Πρωτοκόλλων, Δηλώσεων, Παραρ¬ 
τημάτων, Προσαρτημάτων και Πρακτικών αυτής και του 
Πρωτοκόλλου Προσαρμογής της Συμφωνίας για τον 
Ε.Ο.Χ. μετά των Παραρτημάτων, τελικής Πράξης και Πρα¬ 
κτικών αυτού» (Α’ 104). 

4. Τις διατάξεις του Ν. 2272/94 «Κύρωση Συνθήκης με¬ 
ταξύ : του Βασιλείου του Βελγίου, του Βασιλείου της Δα¬ 
νίας, της Ομοσπονδιακής Δημοκρατίας της Γερμανίας, 
της Ελληνικής Δημοκρατίας, του Βασιλείου της Ισπανίας, 
της Γαλλικής Δημοκρατίας της Ιρλανδίας, της Ιταλικής 
Δημοκρατίας, του Μεγάλου Δουκάτου του Λουξεμβούρ¬ 
γου, του Βασιλείου των Κάτω Χωρών, της Πορτογαλικής 
Δημοκρατίας, του Ηνωμένου Βασιλείου της Μεγάλης 
Βρετανίας και Βορείου Ιρλανδίας (Κρατών-Μελώντης Ευ¬ 
ρωπαϊκής Ένωσης) καιτου Βασιλείου της Νορβηγίας, της 
Δημοκρατίας της Αυστρίας, της Δημοκρατίας της Φιλαν¬ 
δίας, του Βασιλείου της Σουηδίας, σχετικά με την προ¬ 
σχώρηση τους στην Ευρωπαϊκή Ένωση» (Α’ 230). 

5. Τις διατάξειςτου άρθρου 29Ατου Ν. 1558/85 (ΑΊ37) 
πουπροσετέθη με το άρθρο 27 του Ν. 2081/1992 (Α' 154) 
και αντικατεστάθη με το άρθρο 1 παρ. 2α του Ν. 
2469/1997 (Α'38). 

6. Το γεγονός ότι από τις διατάξεις του παρόντος Δια¬ 
τάγματος δεν προκαλείται δαπάνη εις βάρος του Κρατι¬ 
κού Προϋπολογισμού. 

7. Την αριθμ. 457/99 γνωμοδότηση του Συμβουλίου της 
Επικράτειας με πρόταση των Υπουργών, Εθνικής Οικονο¬ 
μίας και Οικονομικών, Εσωτερικών, Δημόσιας Διοίκησης 
και Αποκέντρωσης, Ανάπτυξης, Περιβάλλοντος Χωροτα¬ 
ξίας και Δημοσίων Έργων, Δικαιοσύνης και Μεταφορών 
και Επικοινωνιών, αποφασίζουμε: 

Άρθρο 1 

Σκοπός του παρόντος διατάγματος είναι η τροποποίη¬ 
ση του Π. Δ. 346/98 (ΦΕΚΑ'230) «προσαρμογήτης Ελλη¬ 
νικής Νομοθεσίας για τις δημόσιες συμβάσεις υπηρεσιών 
προς τις διατάξεις της Οδηγίας 92/50/ΕΟΚ της 18ης Ιου¬ 
λίου 1992», σύμφωνα με τις διατάξεις της Οδηγίας 
97/52/ΕΟΚτου Συμβουλίου των Ευρωπαϊκών Κοινοτήτων 
της 13ης Οκτωβρίου 1997 που δημοσιεύθηκε στην επίση¬ 
μη Εφημερίδα των Ευρωπαϊκών Κοινοτήτων (Ε.Ε.ί 
328/28.11.97). 

Άρθρο 2 

Το πέμπτο εδάφιο της παραγράφου 3 του άρθρου 2 του 
ΠΔ 346/98 αντικαθίσταται ως εξής : 

«Ως εταιρείες νοούνται οι εταιρείες αστικού ή εμπορι¬ 
κού δικαίου, συμπεριλαμβανομένων των συνεταιρισμών 
και άλλων νομικών προσώπων δημοσίου και ιδιωτικού δι¬ 
καίου.». 

Άρθρο 3 

Η παρ. 1 του αρθρ. 7του Π.Δ. 346/98 αντικαθίσταται ως 
εξής: 

«1. α) Οι διατάξεις του παρόντος εφαρμόζονται: 

αα) Στις δημόσιες συμβάσεις υπηρεσιών που αναφέρο- 
νται στο άρθρο 2 παρ. 1, στις δημόσιες συμβάσεις υπη¬ 
ρεσιών που αφορούν τις υπηρεσίες που αριθμούνται στο 
παράρτημα ΙΒ, στις υπηρεσίες της κατηγορίας 8 του πα¬ 
ραρτήματος ΙΑ και στις υπηρεσίες τηλεπικοινωνιών της 
κατηγορίας 5 του παραρτήματος ΙΑ, με αριθμό αναφοράς 
ΟΡΟ 7524, 7525 & 7526 (Κανονισμός 3693/93 
1.342/31.12.1993). οι οποίες συνάπτονται από τις αναφε- 
ρόμενες στο άρθρο 2 παρ. 2 αναθέτουσες αρχές, όταν η 
προϋπολογιζόμενη αξία τους εκτός φόρου προστιθέμε¬ 
νης αξία (ΦΠΑ) είναι ίση ή ανώτερη των 200.000 μονάδων 
Ευρώ. 

ββ) Στις δημόσιες συμβάσεις υπηρεσιών που αφορούν 
τις υπηρεσίες που απαριθμούνται στο παράρτημα ΙΑ. ε¬ 
κτός των υπηρεσιώντης κατηγορίας 8 και των υπηρεσιών 
τηλεπικοινωνιών της κατηγορίας 5 ΟΡΟ 7524, 7525 & 
7526: 

ι) οι οποίες συνάπτονται από τις αναφερόμενες στο άρ¬ 
θρο 19, Παράρτημα I, του Π.Δ. 370/95 (Α199) όπως εκά- 
στοτε ισχύει, αναθέτουσες αρχές και των οποίων η προϋ- 
πολογιζόμενη αξία, εκτός ΦΠΑ. είναι ίση ή μεγαλύτερη α¬ 
πό το ισόποσο σε Ευρώ των 130.000 μονάδων ειδικών 
τραβηκτικών δικαιωμάτων. 

ιι) οι οποίες συνάπτονται από τις οριζόμενες στο άρθρο 
2 παρ. 2 αναθέτουσες αρχές, εκτός από τις αναφερόμε¬ 
νες στο άρθρο 19, Παράρτημα I, του Π.Δ. 370/95 (Α' 199) 
όπως εκάστοτε ισχύει, αναθέτουσες αρχές και των οποί¬ 
ων η προϋπολογιζόμενη αξία εκτός ΦΠΑ είναι ίση ή μεγα¬ 
λύτερη του ισόποσου σε Ευρώ των 200.000 μονάδων ει¬ 
δικών τραβηκτικών δικαιωμάτων. 

β) Η αντίστοιχη αξία των κατωτάτων ορίων σε Ευρώ και 
σε εθνικά νομίσματα που ορίζονται στο στοιχείο (α), ανα¬ 
θεωρείται κατ’ αρχήν ανά διετία, αρχής γενομένης από 
την Ιην Ιανουάριου 1996. Η εν λόγω αντίστοιχη αξία υπο¬ 
λογίζεται με βάση τη μέση ημερήσια τιμή των νομισμάτων 
αυτών, εκφραζόμενη σε Ευρώ και αυτή σε ειδικά τραβη- 
κτικά δικαιώματα κατά τη διάρκεια της 24μηνης χρονικής 
περιόδου που λήγει την τελευταία ημέρα του Αυγούστου 
και η οποία προηγείται της αναθεώρησης της 1ης Ιανου¬ 
άριου. 

γ) Τα κατώτατα όρια που ορίζονται στο στοιχείο (α), κα¬ 
θώς και τα αντίστοιχα ποσά των ορίων αυτών σε Ευρώ και 
σε εθνικά νομίσματα δημοσιεύονται στην Επίσημη Εφη¬ 
μερίδα των Ευρωπαϊκών Κοινοτήτων στην αρχή του μη¬ 
νάς Νοεμβρίου που ακολουθεί την αναθεώρηση η οποία 
προβλέπεται στο στοιχείο (β). 

Για την αντίστοιχη αξία σε δραχμές του ανωτέρω πο¬ 
σού των Ευρώ, καθώς και τα αντίστοιχα ποσά των ορίων 
αυτής σε εθνικά νομίσματα, όπου αναφέρεται στις δια- 
τάξειςτου παρόντος, τη χρονική διάρκεια ισχύος της, κα¬ 
θώς και για κάθε μεταβολή της από τα αρμόδια όργανα 
της Ευρωπαϊκής Ένωσης, θα ενημερώνονται οι αναθέ¬ 
τουσες αρχές από την υπηρεσία του άρθρου 35 του πα¬ 
ρόντος Π.Δ. 


Άρθρο 4 

Οι παράγραφοι 1 και 2 του άρθρου 10 του Π.Δ. 346/98 
αντικαθίστανται ως εξής: 

«1. Η αναθέτουσα αρχή γνωστοποιεί σε κάθε αποκλει- 
σθέντα υποψήφιο ή προσφέροντα που υποβάλλει σχετική 
γραπτή αίτηση και εντός προθεσμίας 15 ημερών από την 
παραλαβή της αίτησης, τους λόγους απόρριψης της υ¬ 
ποψηφιότητάς του ή της προσφοράς του και σε κάθε προ¬ 
σφέροντα που έχει υποβάλλει παραδεκτή προσφορά, τα 
χαρακτηριστικά στοιχεία και πλεονεκτήματα σχετικά με 
την επιλεγείσα προσφορά, καθώς και το όνομα του ανα- 
δόχου. 

Οι αναθέτουσες αρχές μπορούν να αποφασίσουν ότι ο¬ 
ρισμένες πληροφορίες σχετικά με την ανάθεση των συμ¬ 
βάσεων που αναφέρονται στο προηγούμενο εδάφιο δεν 
θα κοινοποιηθούν, εφόσον η γνωστοποίηση των εν λόγω 
πληροφοριών θα εμπόδιζε την εφαρμογή των νόμων ή θα 
ήταν αντίθετη προς το δημόσιο συμφέρον ή θα έθιγε τα 
έννομα εμπορικά συμφέροντα δημοσίων ή ιδιωτικών επι¬ 
χειρήσεων ή θα μπορούσε να βλάψει το θεμιτό ανταγωνι¬ 
σμό μεταξύ των παρεχόντων υπηρεσίες. 

2. Οι αναθέτουσες αρχές ενημερώνουν το συντομότε¬ 
ρο δυνατόν, γραπτώς εφόσον τους ζητηθεί, τους υποψη¬ 
φίους και τους προσφέροντες, σχετικά με τις ληφθείσες 
αποφάσεις για την ανάθεση της σύμβασης, καθώς και 
τους λόγους για τους οποίους αποφάσισαν να ματαιώ¬ 
σουν την σύναψη της προκηρυχθείσης σύ μβασης ή να ξα- 
νακινήσουν τη σχετική διαδικασία. 

Η αναθέτουσα αρχή πληροφορεί επίσης την Υπηρεσία 
Επισήμων Εκδόσεων των Ευρωπαϊκών Κοινοτήτων για τις 
αποφάσεις αυτές.» 

Άρθρο 5 

Η παράγραφος 2 του άρθρου 13 του Π.Δ. 346/98 αντι¬ 
καθίσταται ως εξής: 

«2. Η προθεσμία παραλαβής των προσφορών που προ- 
βλέπεται στην παράγραφο 1 μπορεί να αντικατασταθεί α¬ 
πό προθεσμία επαρκούς διάρκειας, ώστε να επιτρέπει 
στους ενδιαφερομένους να υποβάλλουν έγκυρες προ¬ 
σφορές. Η προθεσμία αυτή, κατά γενικό κανόνα, δεν θα 
είναι κατώτερη των 36 ημερών, αλλά σε καμμιά περίπτω¬ 
ση δεν θα είναι κατώτερη των 22 ημερών από την ημερο¬ 
μηνία αποστολής της προκήρυξης της σύμβασης, εφό¬ 
σον οι αναθέτουσες αρχές έχουν αποστείλει στην Επίση¬ 
μη Εφημερίδα των Ευρωπαϊκών Κοινοτήτων την 
προβλεπόμενη στο άρθρο 12 παρ. 1 ενδεικτική ανακοίνω¬ 
ση, η οποία συντάσσεται κατά το υπόδειγμα του παραρ¬ 
τήματος IIIΑ (ενδεικτική ανακοίνωση), 52 τουλάχιστον η¬ 
μέρες και το πολύ δώδεκα μήνες πριν από τη δημοσίευση 
της προκήρυξηςτης σύμβασης, που προβλέπεται στο άρ¬ 
θρο 12 παρ. 2, στην Επίσημη Εφημερίδα των Ευρωπαϊκών 
Κοινοτήτων, και εάν η ενδεικτική αυτή ανακοίνωση, επι¬ 
πλέον, περιέχει τουλάχιστον τα στοιχεία που αναφέρο- 
νται στο υπόδειγμα ανακοίνωσης του παραρτήματος III Β 
(ανοικτή διαδικασία) εφόσον τα στοιχεία αυτά ήταν δια¬ 
θέσιμα κατά το χρόνο της δημοσίευσης της.». 

Άρθρο 6 

Η παράγραφος 4 του άρθρου 14 του Π.Δ. 346/98 αντι¬ 
καθίσταται ως εξής: 

«4. Η προθεσμία παραλαβής των προσφορών που προ- 
βλέπεται στην παράγραφο 3 μπορεί να μειωθεί σε 26 η¬ 
μέρες, εάν οι αναθέτουσες αρχές έχουν αποστείλει στην 
Επίσημη Εφημερίδα των Ευρωπαϊκών Κοινοτήτων την εν¬ 
δεικτική ανακοίνωση σύμφωνα με το άρθρο 12 παρ. 1, η 
οποία συντάσσεται σύμφωνα με το υπόδειγμα του πα¬ 
ραρτήματος III Α (ενδεικτική ανακοίνωση), 52 τουλάχι- 

στον ημέρες και το πολύ δώδεκα (12) μήνες πριν από την 
ημερομηνία αποστολής στην Επίσημη Εφημερίδατων Ευ¬ 
ρωπαϊκών Κοινοτήτων της προκήρυξης της σύμβασης 
που προβλέπεται στο άρθρο 12 παρ. 2 και εάν η ενδεικτι¬ 
κή αυτή ανακοίνωση επιπλέον περιέχει τουλάχιστον τα 
στοιχεία που αναφέρονται στο υπόδειγμα του παραρτή¬ 
ματος III Γ (κλειστή διαδικασία) ή όταν είναι δυνατόν, του 
παραρτήματος III Δ (διαδικασία με διαπραγμάτευση) ε¬ 
φόσον αυτά ήσαν διαθέσιμα κατά το χρόνο δημοσίευσής 
της.». 

Άρθρο 7 

Μετά το άρθρο 17 του Π.Δ. 346/98 προστίθεται άρθρο 
17α ως εξής: 

Άρθρο 17α 

Κατά τη σύναψη δημοσίων συμβάσεων από τις αναθέ- 
τουσες αρχές, εφαρμόζονται στις σχέσεις μεταξύ των 
κρατών μελών, εξίσου ευνοϊκοί οροί με εκείνους που πα¬ 
ρέχονται σε τρίτες χώρες κατ’ εφαρμογή της Συμφωνίας 
περί δημοσίων συμβάσεων που συνήφθη στο πλαίσιο των 
διαπραγματεύσεων του Γύρου Ουρουγουάης (Απόφαση 
94/800/ΕΚ του Συμβουλίου της 22ας/12/1994. ΕΕ Ι_ 
336/23.12.1994 σελ.1).». 

Άρθρο 8 

Στο άρθρο 18 του Π.Δ. 346/98 προστίθεται παράγρα¬ 
φος 2 η οποία έχει ως εξής: 

«2. Οι προσφορές υποβάλλονται γραπτώς, απευθείας ή 
ταχυδρομικά». 

Άρθρο 9 

Οι παράγραφοι 1 και 2 του άρθρου 32 του Π.Δ. 346/98 
αντικαθίστανται ως εξής: 

«1. Το παρόν άρθρο εφαρμόζεται στους διαγωνισμούς 
μελετών που διοργανώνονται στα πλαίσια διαδικασίας α¬ 
νάθεσης συμβάσεων υπηρεσιών, η προϋπολογιζόμενη α¬ 
ξία των οποίων, εκτός ΦΠΑ είναι ίση ή ανώτερη: 

α. Του κατωτάτου ορίου των 200.000 Ευρώ που προ- 
βλέπεται στο άρθρο 7 παρ. 1 στοιχείο (α) αα), για τις υπη¬ 
ρεσίες που απαριθμούνται στο παράρτημα ΙΒ, τις υπηρε¬ 
σίες της κατηγορίας 8 του παραρτήματος ΙΑ και τις υπη¬ 
ρεσίες τηλεπικοινωνιών της κατηγορίας 5 του 
παραρτήματος ΙΑ, με αριθμούς αναφοράς ΟΡΟ 7524, 
7525 και 7526 και οι οποίες συνάπτονται από τις αναφε- 
ρόμενες στο άρθρο 2 παρ. 2 αναθέτουσες αρχές. 

β. Του κατωτάτου ορίου του ισόποσου σε Ευρώ των 
130.000 μονάδων ειδικών τραβηκτικών δικαιωμάτων που 
προβλέπεται στο άρθρο 7 παρ. 1 στοιχείο (α) ββ) σημείο 
(ι), για τις υπηρεσίες που απαριθμούνται στο παράρτημα 
ΙΑ, εκτός των υπηρεσιών της κατηγορίας 8 και των υπη¬ 
ρεσιών τηλεπικοινωνιών της κατηγορίας 5, με αριθμούς 
αναφοράς ΟΡΟ 7524, 7525 & 7526 οι οποίες συνάπτονται 
από τις αναφερόμενες στο άρθρο 19 το Παράρτημα I, του 
Π.Δ. 370/95 (Α199) όπως εκάστοτε ισχύει, αναθέτουσες, 
αρχές. 

γ. Του κατωτάτου ορίου του ισόποσου σε Ευρώ των 
200.000 ειδικών τραβηκτικών δικαιωμάτων που προβλέ- 
πεται στο άρθρο 7 παρ. 1 στοιχείο (α) ββ) σημείο (ιι), για 
τις υπηρεσίες που απαριθμούνται στο παράρτημα ΙΑ, ε¬ 
κτός των υπηρεσιώντης κατηγορίας 8 και των υπηρεσιών 
τηλεπικοινωνιών της κατηγορίας 5. με αριθμούς αναφο¬ 
ράς ΟΡΟ 7524, 7525 & 7526, οι οποίες συνάπτονται από 
τις αναθέτουσες αρχές που ορίζονται στο άρθρο 2 παρ. 2, 
πλην εκείνων οι οποίες ορίζονται στο άρθρο 19, Παράρ¬ 
τημα I, του Π.Δ. 370/95 (Α199) όπως εκάστοτε ισχύει. 

2. Το παρόν άρθρο εφαρμόζεται σε όλες τις περιπτώ¬ 
σεις διαγωνισμών μελετών όταν το συνολικό ύψος των 


χρηματικών βραβείων συμμετοχής στους διαγωνισμούς 
και των ποσών που καταβάλλονται στους συμμετέχοντες 
είναι ίσο ή ανώτερο: 

α. Του κατωτάτου ορίου των 200.000 μονάδων Ευρώ 
που προβλέπεται στο άρθρο 7 παρ. 1 στοιχείο (α) αα), για 
τις υπηρεσίες που απαριθμούνται στο παράρτημα ΙΒ, τις 
υπηρεσίες της κατηγορίας 8 του παραρτήματος ΙΑ και τις 
υπηρεσίες τηλεπικοινωνιώντης κατηγορίας 5 του παραρ- 
τήμαστος ΙΑ, με αριθμούς ΟΡΟ 7524, 7525 και 7526, οι ο¬ 
ποίες συνάπτονται από τις προβλεπόμενες στο άρθρο 2 
παρ. 2 αναθέτουσες αρχές. 

β. Του κατωτάτου ορίου του ισόποσου σε Ευρώ των 
130.000 μονάδων τραβηκτικών δικαιωμάτων που προβλέ- 
πεται στο άρθρο 7 παρ. 1 στοιχείο (α) ββ) στοιχείο (ιι) για 
τις υπηρεσίες που απαριθμούνται στο παράρτημα ΙΑ, ε¬ 
κτός των υπηρεσιώντης κατηγορίας 8 και των υπηρεσιών 
τηλεπικοινωνιών της κατηγορίας 5, με αριθμούς ΟΡΟ 
7524. 7525 και 7526 οι οποίες συνάπτονται από τις προ¬ 
βλεπόμενες στο άρθρο 19, Παράρτημα I, του Π.Δ. 370/95 
(Α199) όπως εκάστοτε ισχύει, αναθέτουσες αρχές. 

γ. Του κατωτάτου ορίου του ισόποσου σε Ευρώ των 
200.000 μονάδων ειδικών τραβηκτικών δικαιωμάτων που 
προβλέπεται στο άρθρο 7 παρ. 1 στοιχείο (α) ββ) σημείο 
(ιι), για τις υπηρεσίες που απαριθμούνται στο παράρτημα 
ΙΑ, εκτός των υπηρεσιών της κατηγορίας 8 και των υπη¬ 
ρεσιών τηλεπικοινωνιών της κατηγορίας 5, με αριθμούς 
ΟΡΟ 7524, 7525 και 7526, οι οποίες συνάπτονται από τις 
αναθέτουσες αρχές που ορίζονται στο άρθρο 2 παρ. 2 
πλην όσων αναφέρονται στο άρθρο 19, Παράρτημα I, του 
Π.Δ. 370/95 (Α199), όπως εκάστοτε ισχύει.». 

Άρθρο 10 

Οι παράγραφοι 2,3 και 4 του άρθρου 35 του Π.Δ. 346/98 
αντικαθίστανται ως εξής: 

«2. Η ανωτέρω υπηρεσία διαβιβάζει στις αρμόδιες υπη¬ 
ρεσίες της Ευρωπαϊκής Επιτροπής στατιστική έκθεση 
σχετικά με τις συμβάσεις παροχής υπηρεσιών που συνή¬ 
ψαν οι αναθέτουσες αρχές το προηγούμενο έτος μέχρι 
τις 31 Οκτωβρίου κάθε έτους. 

3. Στη στατιστική έκθεση που διαβιβάζεται βάσει της 
προηγούμενης παραγράφου διευκρινίζεται τουλάχιστον: 

α. Όσον αφορά τις αναθέτουσες αρχές που αναφέρο- 
νται στο άρθρο 19, Παράρτημα I του Π.Δ. 370/95 (Α199) ό¬ 
πως εκάστοτε ισχύει: 

ι. Η εκτιμούμενη συνολική αξία των συμβάσεων που συ- 
νήφθησαν από κάθε αναθέτουσα αρχή κάτω του κατωτά¬ 
του ορίου. 

ιι. Ο αριθμός και η αξία των συμβάσεων που συνήφθη- 
σαν από κάθε αναθέτουσα αρχή άνω του κατωτάτου ορί¬ 
ου, διακρίνονται, εφόσον είναι δυνατόν, ανάλογα με τη 
διαδικασία, τις κατηγορίες υπηρεσιών σύμφωνα με την ο¬ 
νοματολογία που χρησιμοποιείται στο παράρτημα I. και 
την εθνικότητα του παρέχοντος την υπηρεσία στον οποίο 
ανατέθηκε η σύμβαση, στην περίπτωση δε των διαδικα¬ 
σιών με διαπραγμάτευση, διευκρινίζονται σύμφωνα με τις 
υποδιαιρέσεις του άρθρου 9, τον αριθμό και την αξία των 
ανατεθεισών συμβάσεων σε κάθε κράτος - μέλος και στις 
τρίτες χώρες. 

β. Όσον αφορά τις λοιπές αναθέτουσες αρχές που α- 
ναφέρονται στο παρόν Π .Δ. ο αριθμός και η αξία των συμ¬ 
βάσεων που συνήφθησαν από κάθε κατηγορία αναθέτου¬ 
σα) ν αρχών άνω του κατωτάτου ορίου, διακρίνονται, ε¬ 
φόσον είναι δυνατόν, ανάλογα με την διαδικασία τις 
κατηγορίες υπηρεσιών σύμφωνα με την ονοματολογία 
που χρησιμοποιείται στο παράρτημα I, και την εθνικότητα 
του παρέχοντος την υπηρεσία στον οποίο έχει ανατεθεί η 
σύμβαση, στην περίπτωση δε των διαδικασιών με δια- 

πραγμάτευση, διευκρινίζοντας σύμφωνα με τις υποδιαι¬ 
ρέσεις του άρθρου 9, αναφέροντας τον αριθμό και την α¬ 
ξία των ανατεθεισών συμβάσεων σε κάθε κράτος μέλος 
και στις τρίτες χώρες. 

γ. Όσον αφορά τις αναθέτουσες αρχές που αναφέρο- 
νταιστο άρθρο 19, Παράρτημα I του Π.Δ. 370/95 (Α199) ό¬ 
πως εκάστοτε ισχύει, ο αριθμός και η συνολική αξία των 
συμβάσεων που συνήφθησαν από τις αναθέτουσες αρ¬ 
χές δυνάμει των παρεκκλίσεων από τη Συμφωνία. Όσον α¬ 
φορά τις άλλες αναθέτουσες αρχές που υπάγονται στο 
παρόν Π.Δ., για κάθε κατηγορία αναθετουσών αρχών, η 
συνολική αξία των συμβάσεων που ανατέθησαν δυνάμει 
των παρεκκλίσεων από τη Συμφωνία. 

Οι στατιστικές εκθέσεις που απαιτούνται βάσει της πα¬ 
ρούσας παραγράφου, δεν αφορούν τις συμβάσεις που έ¬ 
χουν ως αντικείμενο υπηρεσίες της κατηγορίας 8 του πα¬ 
ραρτήματος ΙΑ, τις υπηρεσίες τηλεπικοινωνιών της κατη¬ 
γορίας 5του παραρτήματος ΙΑ. με αριθμό αναφοράς ΟΡΟ 
7524, 7525 και 7526. ή υπηρεσίες που περιλαμβάνονται 
στο παράρτημα ΙΒ, εφόσον η υπολογιζόμενη αξία τους, 
χωρίς ΦΠΑ δεν υπερβαίνει τις 200.000 μονάδες Ευρώ. 

4. Οι αναθέτουσες αρχές μέχρι 311ουλίου κάθε έτους α¬ 
ποστέλλουν στην παραπάνω υπηρεσία του Υπουργείου 
Εθνικής Οικονομίας τα απαραίτητα στοιχεία και παρέ¬ 
χουν κάθε πληροφορία, που αφορά τις συμβάσεις που έ¬ 
χουν συνάψει βάσει του παρόντος Διατάγματος.». 

Άρθρο 11 

Το παράρτημα III του άρθρου 38 του Π.Δ. 346/98 αντι¬ 
καθίσταται ως εξής: 

«ΠΑΡΑΡΤΗΜΑ III 

ΥΠΟΔΕΙΓΜΑΤΑ ΠΡΟΚΗΡΥΞΕΩΝ ΚΑΙ ΑΝΑΚΟΙΝΩΣΕΩΝ 
ΓΙΑ ΤΙΣ ΣΥΜΒΑΣΕΙΣ ΥΠΗΡΕΣΙΩΝ 

Α. ΕΝΔΕΙΚΤΙΚΗ ΕΝΗΜΕΡΩΣΗ 

1. Επωνυμία, ταχυδρομική και τηλεγραφική διεύθυνση, 
αριθμοί τηλεφώνου, τηλετύπου καιτηλεμοιοτύπου της α- 
ναθέτουσας αρχής και, εάν διαφέρουν, της υπηρεσίας α¬ 
πό την οποία μπορούν να ληφθούν πρόσθετα πληροφο¬ 
ριακά στοιχεία. 

2. Σύνολο των συμβάσεων που πρόκειται να ανατεθούν 
για καθεμία από τις κατηγορίες υπηρεσιών του παραρτή¬ 
ματος ΙΑ. 

3. Προβλεπόμενηημερομηνίαέναρξηςτωνδιαδικασιών 
ανάθεσης κατά κατηγορία. 

4. Λοιπά πληροφοριακά στοιχεία. 

5. Ημερομηνία αποστολής της ανακοίνωσης. 

6. Ημερομηνία παραλαβής της ανακοίνωσης απάτην Υπη¬ 
ρεσία Επισήμων Εκδόσεων των Ευρωπαϊκών Κοινοτήτων. 

7. Μνεία κατά πόσον η σύμβαση καλύπτεται από την 
συμφωνία. 

Β. ΑΝΟΙΚΤΗ ΔΙΑΔΙΚΑΣΙΑ 

1. Επωνυμία, ταχυδρομική και τηλεγραφική διεύθυνση, 
αριθμοί τηλεφώνου, τηλετύπου καιτηλεμοιοτύπου της α- 
ναθέτουσας αρχής. 

2. Κατηγορία και περιγραφή των υπηρεσιών. Αριθμός α¬ 
ναφοράς ΚΤΠ. Ποσότητα, μνεία οποιωνδήποτε δικαιωμά¬ 
των προαιρέσεως για περαιτέρω ανάθεση υπηρεσιών και, 
εάν είναι γνωστό, προσωρινό χρονοδιάγραμμα κατά το ο¬ 
ποίο μπορούν να ασκηθούν τα εν λόγω δικαιώματα. Επί¬ 
σης, σε περίπτωση επαναλαμβανόμενων ή ανανεώσιμων 
συμβάσεων εντός δεδομένης περιόδου, προσωρινό χρο¬ 
νοδιάγραμμα, εάν είναι γνωστό, των επομένων προκηρύ¬ 
ξεων διαγωνισμού για τις μελετώμενες υπηρεσίες. 

3. Τόπος παροχής. 

4. α) Διευκρίνιση του αν η ανάθεση της παροχής των υ¬ 


πηρεσιών επιφυλάσσεται,με νομοθετικές, κανονιστικές ή 
διοικητικές διατάξεις, σε μία συγκεκριμένη επαγγελματι¬ 
κή τάξη. 

β) Αναφορά αυτώντων νομοθετικών, κανονιστικών ή δι¬ 
οικητικών διατάξεων. 

γ) Διευκρίνιση του αν τα νομικά πρόσωπα θα πρέπει να 
δηλώσουν τα ονόματα και τα επαγγελματικά προσόντα 
των στελεχών που θα είναι υπεύθυνα για την παροχή των 
υπηρεσιών. 

5. Διευκρίνιση του αν οι υποψήφιοι για την προσφορά 
της υπηρεσίας μπορούν να υποβάλουν προσφορά για μέ¬ 
ρος των ζητούμενων υπηρεσιών. 

6. Απαγόρευση εναλλακτικών προσφορών. 

7. Προθεσμία ολοκλήρωσης της παροχής υπηρεσιών ή 
διάρκεια της σύμβασης ή, ει δυνατόν, προθεσμία έναρξης 
ή ολοκλήρωσης της παροχής των υπηρεσιών. 

8 α) Ονομασία και διεύθυνση της υπηρεσίας από την ο¬ 
ποία διατίθενται τα έγγραφα στοιχεία του διαγωνισμού. 

β) Ενδεχομένως, προθεσμία υποβολής των σχετικών αι¬ 
τήσεων. 

γ) Ενδεχομένως, αναφορά του ύψους και του τρόπου 
καταβολής του ποσού που απαιτείται ως αντίτιμο των εν 
λόγω εγγράφων στοιχείων. 

9. α) Ημερομηνία λήξης της προθεσμίας για την παρα¬ 
λαβή των προσφορών. 

β) Διεύθυνση στην οποία πρέπει να διαβιβασθούν. 

γ) Γλώσσα ή γλώσσες στις οποίες πρέπει να συντα¬ 
χθούν. 

10. α) Πρόσωπα που επιτρέπεται να παραστούν στην α¬ 
ποσφράγιση των προσφορών. 

β) Ημερομηνία, ώρα και τόπος της αποσφράγισης. 

11. Ενδεχομένως, απαιτούμενες εγγυήσεις. 

12. Βασικοί τρόποι χρηματοδότησης και πληρωμών 
ή/και αναφορά των σχετικών διατάξεων. 

13. Ενδεχομένως, νομική μορφή την οποία θα πρέπει να 
περιβληθεί μια κοινοπραξία που θα παράσχει τις υπηρε¬ 
σίες, εφόσοντης ανατεθεί η σύμβαση. 

14. Πληροφοριακά στοιχεία σχετικά με την κατάσταση 
του κάθε υποψηφίου προς παροχή υπηρεσίας, καθώς και 
στοιχεία και διατυπώσεις που είναι απαραίτητες για την α¬ 
ξιολόγηση των όρων οικονομικού και τεχνικού χαρακτήρα 
που πρέπει να πληρούν κατ’ελάχιστον οι υποψήφιοι. 

15. Περίοδος κατά την οποία ο κάθε υποψήφιος δε¬ 
σμεύεται από την προσφορά του. 

16. Κριτήρια βάσει των οποίων θα γίνει η ανάθεση της 
σύμβασης και κατά το δυνατόν, αξιολόγησή τους. Τα κρι¬ 
τήρια, πέρα από εκείνο της χαμηλότερης προσφοράς, α- 
ναφέρονται εφόσον δεν περιέχονται στα συμβατικά τεύ- 
ΧΠ· 

17. Λοιπά πληροφοριακά στοιχεία. 

18. Ημερομηνία(-ες) δημοσίευσης της προκαταρκτικής 
ενημερωτικής ανακοίνωσης στην Επίσημη Εφημερίδα 
των Ευρωπαϊκών Κοινοτήτων ή μνεία της μη δημοσίευσής 
της. 

19. Ημερομηνία αποστολής της προκήρυξης. 

20. Ημερομηνία παραλαβής της προκήρυξης απάτην Υ¬ 
πηρεσία Επισήμων Εκδόσεων των Ευρωπαϊκών Κοινοτή¬ 
των. 

21. Μνεία κατά πόσον η σύμβαση καλύπτεται από την 
συμφωνία. 

Γ. ΚΛΕΙΣΤΗ ΔΙΑΔΙΚΑΣΙΑ 

1. Επωνυμία, ταχυδρομική και τηλεγραφική διεύθυνση, 
αριθμοί τηλεφώνου, τηλετύπου και τηλεομοιοτύπου της 
αναθέτουσας αρχής. 

2. Κατηγορία και περιγραφή των υπηρεσιών. Αριθμός α¬ 
ναφοράς ΚΤΠ. Ποσότητα, μνεία οποιωνδήποτε δικαίωμά- 

των προαιρέσεως για περαιτέρω ανάθεση υπηρεσιών και, 
εάν είναι γνωστό, προσωρινό χρονοδιάγραμμα κατά το ο¬ 
ποίο μπορούν να ασκηθούν τα εν λόγω δικαιώματα. Επί¬ 
σης, σε περίπτωση επαναλαμβανόμενων ή ανανεώσιμων 
συμβάσεων εντός δεδομένης περιόδου, προσωρινό χρο¬ 
νοδιάγραμμα, εάν είναι γνωστό, των επομένων προκηρύ¬ 
ξεων διαγωνισμού για τις μελετώμενες υπηρεσίες. 

3. Τ ρόπος παροχής. 

4. α) Διευκρίνιση του αν η ανάθεση της παροχής των υ¬ 
πηρεσιών επιφυλάσσεται, με νομοθετικές κανονιστικές ή 
διοικητικές διατάξεις, σε μία συγκεκριμένη επαγγελματι¬ 
κή τάξη. 

β) Αναφορά αυτώντων νομοθετικών, κανονιστικών ή δι¬ 
οικητικών διατάξεων. 

γ) Διευκρίνιση του αν τα νομικά πρόσωπα, θα πρέπει να 
δηλώσουν τα ονόματα και τα επαγγελματικά προσόντα 
των στελεχών που θα είναι υπεύθυνα για την παροχή υ¬ 
πηρεσιών. 

5. Διευκρίνιση του αν οι υποψήφιοι για παροχή υπηρε¬ 
σιών μπορούν να υποβάλουν προσφορά για μέρος των 
ζητούμενων υπηρεσιών. 

6. Αριθμός ή όρια του αριθμούτων υποψηφίωνπου πρό¬ 
κειται να προσκληθούν να υποβάλουν προσφορά. 

7. Ενδεχομένως, απαγόρευση των εναλλακτικών προ¬ 
σφορών. 

8. Προθεσμία, ολοκλήρωσης της παροχής υπηρεσιώνή 
διάρκεια της σύμβασης, ή, δυνατόν, προθεσμία έναρξης 
ή ολοκλήρωσης της παροχής των υπηρεσιών. 

9. Ενδεχομένως, νομική μορφή την οποία θα πρέπει να 
περιβληθεί μια κοινοπραξία των προσφερόντων τις υπη¬ 
ρεσίες, εφόσοντους ανατεθεί η σύμβαση. 

10. α) Ενδεχομένως, αιτιολόγηση της χρήσης της τα¬ 
χείας διαδικασίας. 

β) Ημερομηνία λήξης της προθεσμίας παραλαβής των 
αιτήσεων συμμετοχής. 

γ) Διεύθυνση στην οποία πρέπει να διαβιβασθούν. 

δ) Γλώσσα ή γλώσσες στις οποίες πρέπει να συντα¬ 
χθούν. 

11. Ημερομηνία λήξης της προθεσμίας αποστολής των 
προσκλήσεων για υποβολή προσφοράς. 

12. Ενδεχομένως, απαιτούμενες εγγυήσεις. 

13. Πληροφοριακά στοιχεία σχετικά με την κατάσταση 
του κάθε προσφέροντας, καθώς και στοιχεία και διατυ¬ 
πώσεις που είναι απαραίτητες για την αξιολόγηση των ό¬ 
ρων οικονομικού και τεχνικού χαρακτήρα που πρέπει να 
πληρούν κατ’ ελάχιστον οι προσφέροντες. 

14. Κριτήρια βάσει των οποίων θα γίνει η ανάθεση της 
σύμβασης και, κατά το δυνατόν αξιολόγησή τους, εφό¬ 
σον αυτά δεν αναφέρονται στην πρόσκληση υποβολής 
των προσφορών. 

15. Λοιπά πληροφοριακά στοιχεία. 

16. Ημερομηνία (-ες) της δημοσίευσης της προκαταρ¬ 
κτικής ενημέρωσης ανακοίνωσης στην Επίσημη Εφημερί¬ 
δα των Ευρωπαϊκών Κοινοτήτων ή μνεία της μη δημοσί¬ 
ευσής της. 

17. Ημερομηνία αποστολής της προκήρυξης. 

18. Ημερομηνία παραλαβής της προκήρυξης από την Υ¬ 
πηρεσία Επισήμων Εκδόσεωντων Ευρωπαϊκών Κοινοτήτων. 

19. Μνεία κατά πόσον η σύμβαση καλύπτεται από τη 
συμφωνία. 

Δ. ΔΙΑΔΙΚΑΣΙΑ ΜΕ ΔΙΑΠΡΑΓΜΑΤΕΥΣΗ 

1. Επωνυμία ταχυδρομική και τηλεγραφική διεύθυνση, 
αριθμοί τηλεφώνου, τηλετύπου και τηλεομοιοτύπου της 
αναθέτουσας αρχής. 

2. Κατηγορία και περιγραφή των υπηρεσιών. Αριθμός α¬ 
ναφοράς ΚΤΠ. Ποσότητα, μνεία οποιωνδήποτε δικαιωμά¬ 


των προαιρέσεως για περαιτέρω ανάθεση υπηρεσιών και, 
εάν είναι γνωστό, προσωρινό χρονοδιάγραμμα κατά το ο¬ 
ποίο μπορούν να ασκηθούν τα εν λόγω δικαιώματα. Επί¬ 
σης, σε περίπτωση επαναλαμβανόμενων ή ανανεώσιμων 
συμβάσεων εντός δεδομένης περιόδου, προσωρινό χρο¬ 
νοδιάγραμμα, εάν είναι γνωστό, των επόμενων προκηρύ¬ 
ξεων διαγωνισμού για τις μελετώμενες υπηρεσίες. 

3. Τόπος παροχής. 

4. α) Διευκρίνιση του αν η ανάθεση της παροχής των υ¬ 
πηρεσιών επιφυλάσσεται, με νομοθετικές, κανονιστικές ή 
διοικητικές διατάξεις, σε μια συγκεκριμένη επαγγελματι¬ 
κή τάξη. 

β) Αναφορά αυτών των νομοθετικών, κανονιστικών ή δι¬ 
οικητικών διατάξεων. 

γ) Διευκρίνιση του αν τα νομικά πρόσωπα θα πρέπει να 
δηλώσουν τα ονόματα και τα επαγγελματικά προσόντα 
των στελεχών που θα είναι υπεύθυνα για την παροχή των 
υπηρεσιών. 

5. Διευκρίνιση του αν οι υποψήφιοι μπορούν να υποβά¬ 
λουν προσφορά για μέρος των ζητούμενων υπηρεσιών. 

6. Αριθμός ή όρια του αριθμού των υποψηφίων που πρό¬ 
κειται να προσκληθούν να υποβάλουν προσφορά. 

7. Ενδεχομένως, απαγόρευση των εναλλακτικών προ¬ 
σφορών. 

8. Προθεσμία ολοκλήρωσης της παροχής υπηρεσιών ή 
διάρκειατης σύμβασης ή, ει δυνατόν, προθεσμία έναρξης 
ή ολοκλήρωσης της παροχής των υπηρεσιών. 

9. Ενδεχομένως, νομική μορφή την οποία θα πρέπει να 
περιβληθεί μια κοινοπραξία των προσφερόντων τις υπη¬ 
ρεσίες, εφόσοντους ανατεθεί η σύμβαση . 

ΙΟ.α) Ενδεχομένως, αιτιολόγηση της χρήσης της ταχεί¬ 
ας διαδικασίας. 

β) Ημερομηνία λήξης της προθεσμίας παραλαβής των 
αιτήσεων συμμετοχής. 

γ) Διεύθυνση στην οποία πρέπει να διαβιβασθούν. 

δ) Γλώσσα ή γλώσσες στις οποίες πρέπει να συντα¬ 
χθούν. 

11. Ενδεχομένως, απαιτούμενες εγγυήσεις. 

12. Πληροφοριακά στοιχεία σχετικά με την κατάσταση 
του παρέχοντος υπηρεσίες, καθώς καιτα στοιχεία και δια¬ 
τυπώσεις που είναι απαραίτητες για την αξιολόγηση των 
όρων οικονομικού και τεχνικού χαρακτήρα που πρέπει να 
πληρούν κατ’ ελάχιστον οι προσφέροντες. 

13. Ενδεχομένως, επωνυμία και διεύθυνση των προ¬ 
σφερόντων που έχουν ήδη επιλεγεί από την αναθέτουσα 
αρχή. 

14. Λοιπά πληροφοριακά στοιχεία. 

15. Ημερομηνία αποστολής της προκήρυξης. 

16. Ημερομηνία παραλαβήςτης προκήρυξης απάτην Υ¬ 
πηρεσία Επίσημων Εκδόσεωντων Ευρωπαϊκών Κοινοτή¬ 
των. 

17. Ημερομηνίας (ες) των προηγουμένων δημοσιεύσε¬ 
ων στην Επίσημη Εφημερίδα των Ευρωπαϊκών Κοινοτή¬ 
των. 

18. Μνεία κατά πόσον η σύμβαση καλύπτεται από τη 
συμφωνία. 

Ε. ΑΝΑΚΟΙΝΩΣΗ ΣΥΜΒΑΣΕΩΝ 

1. Επωνυμία και διεύθυνση της αναθέτουσας αρχής. 

2. Επιλέγεις τρόπος ανάθεσης στην περίπτωση της δια¬ 
δικασίας με διαπραγμάτευση χωρίς να προηγηθεί δημο¬ 
σίευση προκήρυξης διαγωνισμού, αιτιολόγηση της επι¬ 
λογής αυτής (άρθρο 11 παράγραφος 3). 

3. Κατηγορία και περιγραφή των υπηρεσιών. Αριθμός α¬ 
ναφοράς ΚΤΠ. Ποσότητα των παρεχομένων υπηρεσιών. 

4. Ημερομηνία ανάθεσης της σύμβασης. 

5. Κριτήρια ανάθεσης της σύμβασης. 

6. Αριθμός των παραληφθεισών προσφορών. 

7. Επωνυμία και διεύθυνση του παρέχοντος (ή των πα- 
ρεχόντων) την υπηρεσία. 

8. Τιμή ή κλίμακα τιμών (ελάχιστη/μέγιστη). 

9. Αξία της (των) προσφοράς(-ών) που έγινε(-αν) δε- 
κτή(-ές) ή η υψηλότερη και χαμηλότερη προσφορά που 
λήφθηκαν υπόψη κατά την ανάθεση της σύμβασης. 

10. Ενδεχομένως, αξίας και ποσοστό του τμήματος της 
σύμβασης που ενδέχεται να δοθούν ως υπεργολαβία σε 
τρίτους. 

11. Λοιπά πληροφοριακά στοιχεία. 

12. Ημερομηνία δημοσίευσης της προκήρυξης του δια¬ 
γωνισμού στην Επίσημη Εφημερίδα των Ευρωπαϊκών Κοι¬ 
νοτήτων. 

13. Ημερομηνία αποστολής της παρούσας ανακοίνωσης. 

14. Ημερομηνία παραλαβής της παρούσας ανακοίνω¬ 
σης από την Υπηρεσία Επισήμων Εκδόσεων των Ευρω¬ 
παϊκών Κοινοτήτων. 

15. Στην περίπτωση συμβάσεων για υπηρεσίες απαριθ- 
μούμενες στο παράρτημα I Β, συγκατάθεση της αναθέ- 
τουσας αρχής για τη δημοσίευση της προκήρυξης (άρ¬ 
θρο 16 παράγραφος 3 της Οδηγίας 92/50/ΕΟΚ). 

Η ισχύς του παρόντος αρχίζει από τη δημοσίευση του 
στην Εφημερίδα της. 

Άρθρο 12 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Εθνικής Οικονομίας αναθέτουμε τη δη¬ 
μοσίευση και εκτέλεση του παρόντος Διατάγματος. 


Αθήνα, 28 Ιανουάριου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΕΘΝΙΚΗΣ ΟΙΚΟΝΟΜΙΑΣ 

ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 


ΒΑΣΩ ΠΑΠΑΝΔΡΕΟΥ ΓΙΑΝΝΟΣ ΠΑΠΑΝΤΩΝΙΟΥ 


ΑΝΑΠΤΥΞΗΣ 

ΕΥΑΓΓΕΛΟΣ ΒΕΝΙΖΕΛΟΣ 

ΔΙΚΑΙΟΣΥΝΗΣ 


ΠΕΡΙΒΑΛΛΟΝΤΟΣ, ΧΩΡ/ΞΙΑΣ 
ΚΑΙ ΔΗΜ. ΕΡΓΩΝ 

ΚΩΣΤΑΣ ΛΑΛΙΩΤΗΣ 

ΜΕΤΑΦΟΡΩΝ 
ΚΑΙ ΕΠΙΚΟΙΝΩΝΙΩΝ 


ΕΥΑΓΓΕΛΟΣ ΓΙΑΝΝΟΠΟΥΛΟΣ ΤΑΣΟΣ ΜΑΝΤΕΛΗΣ 


□ 


( 2 ) 


ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 19 
Τροποποίηση του Π.Δ. 71/87 «Οργανισμός του Εθνικού 
Κέντρου Έρευνας Φυσικών Επιστημών «Δημόκριτος» 
(ΕΚΕΦΕ «Δ») ΦΕΚ43/Α/87. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 20 παρ. 1 του Ν. 2503/97 «Διοίκηση, ορ¬ 
γάνωση, στελέχωση της περιφέρειας, ρύθμιση θεμάτων 
γιατηντοπική αυτοδιοίκηση κ.α.» (ΦΕΚ 107/30.5.97). 

β) Των άρθρων 9 και 25 παρ. 1 του Ν. 1514/85 «Ανάπτυ¬ 
ξη της επιστημονικής και τεχνολογικής έρευνας» (ΦΕΚ 
13/Α/85). 

γ) Των άρθρων 23 παρ. 1 περ. ιστ, 24 παρ. 1 και 2 περ. β 
και 27 του Ν. 1558/85 «Κυβέρνηση και Κυβερνητικά Όρ¬ 
γανα» (ΦΕΚ 137/Α/85). 

δ) Του άρθρου 29Α (παρ. 2 εδ. 1) του Ν. 1558/85, όπως 
αντικαταστάθηκε από το άρθρο 1 παρ. 2α του Ν. 2469/97 


«Περιορισμός και βελτίωση της αποτελεσματικότητας 
των κρατικών δαπανών» (ΦΕΚ 38/Α/97). 

ε) Του άρθρου 19 παρ. 2 του Ν. 1735/87 «Προσλήψεις 
στο δημόσιο τομέα, κοινωνικός έλεγχος στη δημόσια δι¬ 
οίκηση, πολιτικά δικαιώματα κ.α.» (ΦΕΚ 195/Α/87). 

στ) Του Π.Δ. 27/96 «Συγχώνευση των Υπουργείων Του¬ 
ρισμού, Βιομηχανίας, Ενέργειας και Τεχνολογίας και Ε¬ 
μπορίου στο Υπουργείο Ανάπτυξης» (ΦΕΚ 19/Α/96). 

2. Τη σύμφωνη γνώμη του Εθνικού Γνωμοδοτικού Συμ¬ 
βουλίου Έρευνας (ΕΓΣΕ), η οποία διατυπώθηκε στα πρα¬ 
κτικά της συνεδρίασης της 18ης/12/98. 

3. Το γεγονός ότι από την εφαρμογή του παρόντος δεν 
προκύπτει δαπάνη σε βάρος του κρατικού προϋπολογι¬ 
σμού. 

4. Την αριθμ. 8211/8.3.99 (ΦΕΚ 198/Β/99) απόφαση του 
Πρωθυπουργού και Υπουργού των Εσωτερικών, Δημό¬ 
σιας Διοίκησης και Αποκέντρωσης με θέμα «Ανάθεση αρ¬ 
μοδιοτήτων Υπουργού Εσωτερικών, Δημόσιας Διοίκησης 
και Αποκέντρωσης στους Υφυπουργούς Εσωτερικών, 
Δημόσιας Διοίκησης και Αποκέντρωσης». 

5 Την αριθμ. 1107147/1239/0006/7.10.96 (ΦΕΚ 
922/Β/96) απόφαση του Πρωθυπουργού και Υπουργού 
Οικονομικών «Ανάθεση αρμοδιοτήτων Υπουργού Οικονο¬ 
μικών στους Υφυπουργούς Οικονομικών». 

6. Την αριθμ. 428/1999 γνωμοδότηση του Συμβουλίου 
της Επικράτειας. 

Με πρόταση του Υπουργού Ανάπτυξης και των Υφυ¬ 
πουργών Εσωτερικών, Δημόσιας Διοίκησης και Αποκέ¬ 
ντρωσης και Οικονομικών, αποφασίζουμε: 

Άρθρο 1 

Από τους κλάδους προσωπικού των Ειδικών Λειτουργι¬ 
κών Επιστημόνων, των ΠΕ Ειδικών Τεχνικών Επιστημόνων 
και των ΔΕ Δακτυλογράφων που προβλέπονται στο Π.Δ. 
71/87 «Οργανισμός του Εθνικού Κέντρου Έρευνας Φυσι¬ 
κών Επιστημών «Δημόκριτος» μεταφέρονται πενήντα ο¬ 
κτώ (58) κενές συνολικά οργανικές θέσεις σε υφιστάμε¬ 
νους ή σε νέους κλάδους κατά τις διακρίσεις των επόμε¬ 
νων άρθρων. 

Άρθρο 2 

Οι πενήντα οκτώ (58) κενές οργανικές θέσεις που μετα- 
φέρονται είναι οι εξής: 

α Από τον κλάδο Ειδικών Λειτουργικών Επιστημόνων 
του άρθρου 18του Π.Δ. 71/87 μεταφέρονται τριάντα δύο 
(32) θέσεις, με αποτέλεσμα οι υφιστάμενες εκατόν σαρά¬ 
ντα (140) θέσεις να μειώνονται σε εκατόν οκτώ (108) που 
είναι κοινές για τις βαθμίδες Α, Β, Γ και Δ. 

β Από τον κλάδο ΠΕ Ειδικών Τεχνικών Επιστημόνωντου 
άρθρου 19του Π.Δ. 71/87 μεταφέρονται δέκα τέσσερεις 
(14) θέσεις, με αποτέλεσμα οι υφιστάμενες πενήντα (50) 
θέσεις να μειώνονται σε τριάντα έξι (36). 

γ. Από τον κλάδο ΔΕ Δακτυλογράφων του άρθρου 26 
του Π.Δ. 71/87 μεταφέρονται και οι δώδεκα (12) συνολικά 
υφιστάμενες σε αυτόν θέσεις με αποτέλεσμα ο κλάδος 
αυτός να καταργείται. 

Άρθρο 3 

Οι ως άνω πενήντα οκτώ (58) οργανικές θέσεις μεταφέ- 
ρονται σε υφιστάμενους ή σε νέους κλάδους, ως ακολού¬ 
θως: 

α. Στο νέο κλάδο ΠΕ Ιατρών, που συνιστάται με το πα¬ 
ρόν, μεταφέρονται δύο (2) θέσεις. Προσόντα διορισμού 
στις θέσεις του κλάδου αυτού ορίζονται τα προβλεπόμε- 
να στις διατάξεις των Π.Δ. 194/88 και 172/92. Η ειδικότη¬ 
τα, καθώς και ιδιαίτερες γνώσεις και εμπειρία θα ορίζο¬ 
νται στην προκήρυξη πλήρωσης των θέσεων. 

β. Στον υφιστάμενο κλάδο ΔΕ Τεχνικού, του άρθρου 21 
του Π.Δ. 71/87 προστίθενται δέκα (10) θέσεις ειδικότητας 
οδηγών οχημάτων στις ήδη υφιστάμενες εκατόν δέκα 
(110) θέσεις, με αποτέλεσμα οι θέσεις του κλάδου αυτού 
να αυξάνονται σε εκατόν είκοσι (120) θέσεις. 

γ. Στον υφιστάμενο κλάδο ΤΕ Διοικητικού - Λογιστικού 
(γραμματέων) του άρθρου 23 Π.Δ. 71/87 προστίθενται έ¬ 
ξι (6) θέσεις στις ήδη υφιστάμενες δέκα (10) θέσεις, με α¬ 
ποτέλεσμα οι θέσεις του κλάδου αυτού να αυξάνονται σε 
δέκα έξι (16). 

δ. Στον υφιστάμενο κλάδο ΔΕ Διοικητικού - Λογιστικού 
(γραμματέων) του άρθρου 25 Π.Δ. 71/87 προστίθενται έ¬ 
ξι (6) θέσεις στις ήδη υφιστάμενες σαράντα τρεις (43) θέ¬ 
σεις, με αποτέλεσμα οι θέσεις του κλάδου αυτού να αυ¬ 
ξάνονται σε σαράντα εννέα (49). 

ε. Στον υφιστάμενο κλάδο του ΥΕ Προσωπικού Καθα¬ 
ριότητας του άρθρου 28 Π.Δ. 71/87 προστίθενται δώδεκα 
(12) θέσεις στις ήδη υφιστάμενες τρεις (3) θέσεις, με α¬ 
ποτέλεσμα οι θέσεις του κλάδου αυτού να αυξάνονται σε 
δεκαπέντε (15). 

στ. Στον υφιστάμενο κλάδο ΥΕ Φυλάκων - Νυκτοφυλά¬ 
κων του άρθρου 29 Π.Δ. 71/87 προστίθενται είκοσι δύο 
(22) θέσεις στις ήδη υφιστάμενες δύο (2) θέσεις, με απο¬ 
τέλεσμα οι θέσεις του κλάδου αυτού να αυξάνονται σε εί¬ 
κοσι τέσσερεις (24). 

Στον Υπουργό Ανάπτυξης αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 24 Ιανουάριου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΟΙΚΟΝΟΜΙΚΩΝ 

ΚΑΙ ΑΠΟΚΕΝΤΡΩΣΗΣ 

Λ.ΤΖΑΝΗΣ Ν. ΧΡΙΣΤΟΔΟΥΛΑΚΗΣ 

Ο ΥΠΟΥΡΓΟΣ ΑΝΑΠΤΥΞΗΣ 

Ε. ΒΕΝΙΖΕΛΟΣ 

□ 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 20 
Καθορισμός εργατικού δικαιώματος εξορύξεως και με¬ 
ταφοράς Ναξίας σμύριδος. 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 3 παρ.2του από 5-9-1935 Π.Δ. «Περί Κω- 
δικοποιήσεως των κειμένων διατάξεων περί Ναξίας σμύ¬ 
ριδος» (ΦΕΚ 408/Α/αναδ. 429/28.9.1935). 

β. Του άρθρου 145 παρ.2του Ν.Δ. 210/1973 «Περί Με¬ 
ταλλευτικού Κώδικος» (ΦΕΚ277/Α/5.10.1973) όπως τρο¬ 
ποποιήθηκε με το Ν. 857/1978 (ΦΕΚ239/Α/30.12.1978). 

γ. Του Β.Δ. 594/61 «Περίτρόπου καθορισμού του εργα¬ 
τικού δικαιώματος εξορύξεως και μεταφοράς σμύριδος» 
(ΦΕΚ 146/Α/31.8.1961). 

δ. Του άρθρου 1 παρ. 5 εδαφ. δ του Π.Δ. 129/92 «Πε¬ 
ριορισμός συναρμοδιοτήτων κατά την έκδοση Υπουργι¬ 
κών αποφάσεων σε θέματα αρμοδιότητος Υπουργείων» 
(ΦΕΚ 65/Α/13.4.1992). 

2. Το Π.Δ. 574/82 «Ανακατανομή των αρμοδιοτήτων των 
Υπουργείων» (ΦΕΚ 104/Α). 

3. Το Π.Δ. 437/1985 «Καθορισμός και ανακατανομή των 
αρμοδιοτήτων των Υπουργείων» (ΦΕΚ 157/Α/9.9.1985). 

4. Το Π.Δ. 27/1996 «Συγχώνευση των Υπουργείων Του¬ 


ρισμού, Βιομηχανίας, Ενέργειας και Τεχνολογίας και Ε¬ 
μπορίου στο Υπουργείο Ανάπτυξης» (ΦΕΚ 
19/Α/1.2.1996). 

5. Το πρώτο εδάφιο της παρ.3 του άρθρου 22 του 
Ν.2362/1995 «Περί Δημοσίου Λογιστικού Ελέγχου των 
δαπανών του Κράτους και άλλες διατάξεις» (ΦΕΚ 
247/Α/27.11.1995)». 

6. Την 1107147/1239/006Α/4.10.96 απόφαση του Πρω¬ 
θυπουργού και του Υπουργού Οικονομικών «Ανάθεση αρ¬ 
μοδιοτήτων Υπουργού Οικονομικών στους Υφυπουργούς 
Οικονομικών» (ΦΕΚ 922/Β/7.10.1996). 

7. Την Δ8/Δ/Φ36.2/13324/20.9.1999 απόφαση της Υ¬ 
πουργού Ανάπτυξης «Αύξηση εργατικού δικαιώματος ε¬ 
ξορύξεως και μεταφοράς σμύριδος Νάξου». 

8. Το άρθρο 27 του Ν. 2081/1992 (Ε.τ.Κ/Α /164/ 
30.9.1992), με το οποίο προστέθηκε νέο άρθρο, το άρθρο 
29 Α’, στο Ν. 1558/1985 «Κυβέρνηση και Κυβερνητικά Όρ¬ 
γανα», όπως τροποποιήθηκε με το άρθρο 1 παρ. 2ατου Ν. 
2469/1997 (ΦΕΚ 38/Α/1997). 

9. Το γεγονός ότι από τις διατάξεις αυτού του διατάγμα¬ 
τος προκαλείται δαπάνησε βάρος του Κρατικού Προϋπο¬ 
λογισμού ύψους 50.893.655 δρχ. για το οικονομικό έτος 
1999. Για τη δαπάνη αυτή έχει εγγράφει πίστωση στον 
Κρατικό Προϋπολογισμό στον ειδικό φορέα 35/120 ΚΑΕ 
3323 για την πληρωμή του σμυριδεργατικού δικαιώματος. 

10. Η δαπάνη για την επόμενη πενταετία εκτιμάται ότι θα 
ανέλθει στο ποσό των 281.219.570 και θα αντιμετωπίζεται 
εφόσον κριθεί αναγκαία η παραλαβή σμύριδος από το δη¬ 
μόσιο για τα προσεχή έτη από πιστώσεις που θα εγγρά- 
φονται στον Προϋπολογισμό του Υπουργείου Ανάπτυξης. 

11. Την 486/1999 γνωμοδότηση του Συμβουλίου της Ε¬ 
πικράτειας και με πρόταση του Υπουργού Ανάπτυξης και 
του Υφυπουργού Οικονομικών, αποφασίζουμε: 

Άρθρο μόνο 

Το καταβαλλόμενο στους σμυριδορύκτες Νάξου εργα¬ 
τικό δικαίωμα εξορύξεως και μεταφοράς της σμύριδος α- 
νά παραδιδόμενο στο Δημόσιο στατήρα καθορίζεται ως 
εξής: 

α. Πρώτη ποιότητα από 377,09 σε 395,94 από 1.1.1999 
έως 31.12.1999. 

β. Δεύτερη ποιότητα από 324,94 σε 341,18 από 1.1.1999 
έως 31.12.1999. 

Στον Υπουργό Ανάπτυξης αναθέτουμε τη δημοσίευση 
και εκτέλεση του παρόντος διατάγματος. 


Αθήνα, 26 Ιανουάριου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ ΑΝΑΠΤΥΞΗΣ 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ ΕΥΑΓΓΕΛΟΣ ΒΕΝΙΖΕΛΟΣ 


□ 


(4) 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 21 
Μεταφορά θέσεων εκπαιδευτικού προσωπικού των Σχο¬ 
λικών Μονάδων Δευτεροβάθμιας Εκπαίδευσης από 
κλάδο σε κλάδο. 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 14 παρ. 6 του Ν. 1566/85 
«Δομή και λειτουργία Πρωτοβάθμιας και Δευτεροβάθ¬ 
μιας Εκπαίδευσης και άλλες διατάξεις» (Α’ 167). 

2. Τις διατάξεις του άρθρου 29Ατου Ν. 1558/1985 (Α’ 
137) όπως προστέθηκε με το άρθρο 27 του Ν. 2081/92 (Α’ 
154) και αντικαταστάθηκεμετο άρθρο 1 του Ν. 2469/1997 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις» (Α’ 38). 

3. Την αριθ. 1107147/1239/0006Α/4.10.96 απόφαση του 
Πρωθυπουργού και Υπουργού Οικονομικών «Ανάθεση 
αρμοδιοτήτων Υπουργού Οικονομικών στους Υφυπουρ¬ 
γούς Οικονομικών» (Β’ 922). 

4. Την ΣΤ5/33/9.10.96 απόφαση του Πρωθυπουργού και 
του Υπουργού Εθνικής Παιδείας και Θρησκευμάτων «Αρ¬ 
μοδιότητες Υφυπουργού ΥΠΕΠΘ» (Β’ 937). 

5. Το γεγονός ότι από το Π.Δ. αυτό δεν προκαλείται δα¬ 
πάνη σε βάρος του κρατικού προϋπολογισμού. 

6. Την αριθ. 492/1999 γνωμοδότηση του Συμβουλίου της 
Επικράτειας, με πρόταση των Υφυπουργών Εθνικής Παι¬ 
δείας και Θρησκευμάτων και Οικονομικών, αποφασίζουμε: 

Άρθρο μόνο 

Μεταφέρονται σαράντα μία (41) κενές οργανικές θέ¬ 
σεις εκπαιδευτικού προσωπικού του κλάδου ΠΕΙ8 πτυχι- 
ούχων λοιπών τμημάτων ΤΕΙ στον κλάδο ΠΕΙ 6 Μουσικής 
του άρθρου 14του Ν. 1566/1985 (ΦΕΚ 167 Α’). 

Στον Υφυπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 24 Ιανουάριου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ 

Ν. ΧΡΙΣΤΟΔΟΥΛΑΚΗΣ ΙΩΑΝΝΗΣ ΑΝΘΟΠΟΥΛΟΣ 

□ 

(5) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 22 
Ίδρυση Γραφείου Δευτεροβάθμιας Εκπαίδευσης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) του άρθρου 6 παράγ. 2 του Ν. 2043/1992 (Α’ 79) «Ε- 
ποπτεία και διοίκηση της Πρωτοβάθμιας και Δευτερο¬ 
βάθμιας Εκπαίδευσης και άλλες διατάξεις». 

β) του άρθρου 29Ατου 1558/1985 (Α’ 137) το οποίο προ¬ 
στέθηκε με το άρθρο 1 παράγ. 2ατου Ν. 2469/1997 (Α’ 38). 

2. Την πρόταση αριθ. Φ. 2.1./1105/16.4.99 της Διεύθυν¬ 
σης Δευτεροβάθμιας Εκπαίδευσης Νομαρχιακής Αυτοδι¬ 
οίκησης Ημαθίας. 


3. Την αριθ. 1107147/1239/006/4.10.96 κοινή απόφαση 
του Πρωθυπουργού και Υπουργού Οικονομικών «Ανάθε¬ 
ση αρμοδιοτήτων Υπουργού Οικονομικών στους Υφυ¬ 
πουργούς Οικονομικών» (Β' 922). 

4. Την αριθ. ΣΤ5/33/9.10.96 κοινή απόφαση του Πρωθυ¬ 
πουργού και του Υπουργού Εθνικής Παιδείας και Θρη¬ 
σκευμάτων «Ορισμός αρμοδιοτήτων Υφυπουργού Εθνι¬ 
κής Παιδείας και Θρησκευμάτων» (Β’ 937). 

5. Το γεγονός ότι από τις διατάξεις του παρόντος Π. Δια¬ 
τάγματος προκαλείται δαπάνη σε βάρος: 

α) Του κρατικού προϋπολογισμού ύψους 76.000 δρχ. 
για το τρέχον οικονομικό έτος και 456.000 δρχ. περίπου 
για καθένα από τα πέντε επόμενα οικονομικά έτη. 

Η εκ δρχ. 76.000 δαπάνη έτους 1999 θα καλυφθεί από 
τις εγγεγραμμένες πιστώσεις στον ΚΑΕ0237του Ε.Φ. 19- 
220 του προϋπολογισμού του ΥΠΕΠΘ. 

β) Του προϋπολογισμού της Νομαρχιακής Αυτοδιοίκη- 
σηςτου Ν. Ημαθίας ύψους 1.840.000 δρχγια το τρέχον οι¬ 
κονομικό έτος και 4.100.000 δρχγια καθένα από τα πέντε 
επόμενα οικον. έτη. Η εκ δρχ. 1.840.000 δαπάνη έτους 
1999 θα αντιμετωπισθεί από τα προερχόμενα από τους 
Κεντρικούς Αυτοτελείς Πόρους έσοδα της Νομαρχιακής 
Αυτοδιοίκησης του Ν. Ημαθίας. 

Η εκ δρχ. 4.556.000 (456.000 επίδομα θέσης + 
4.100.000 λειτουργικά) ετήσια δαπάνη για καθένα από τα 
πέντε επόμενα οικον. έτη θα αντιμετωπίζεται με την εγ¬ 
γραφή και πρόβλεψη ισόποσων πιστώσεων αντίστοιχα 
στους ανωτέρω προϋπολογισμούς. 

6. Την αριθ. 469/99 γνωμοδότηση του Συμβουλίου της 
Επικράτειας με πρόταση του Υφυπουργού Εθνικής Παι¬ 
δείας και Θρησκευμάτων και του Υφυπουργού Οικονομι¬ 
κών, αποφασίζουμε: 

Άρθρο 1 

Ιδρύεται 2ο Γ ραφείο Δευτεροβάθμιας Εκπαίδευσης 
στη Διεύθυνση Δευτεροβάθμιας Εκπαίδευσης Νομαρχια¬ 
κής Αυτοδιοίκησης Ημαθίας. 

Άρθρο 2 
Τελική διάταξη 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα,24 Ιανουάριου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ ΙΩΑΝ. ΑΝΘΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




